Ministru kabineta rīkojuma projekta

**“Par valsts nekustamā īpašuma nodošanu Zemkopības ministrijas valdījumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) |  Ministru kabineta rīkojuma projekta “Par valsts nekustamā īpašuma nodošanu Zemkopības ministrijas valdījumā” (turpmāk – projekts) mērķis ir nodot nekustamo īpašumu Zemkopības ministrijai, kas nav nepieciešams Ekonomikas ministrijas funkciju īstenošanai un kura sastāvā ir meža zeme. Projekts stājas spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Meža likuma 44.panta pirmā un otrā daļa, likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta ceturtā daļa, Ministru kabineta 2019. gada 30. aprīļa noteikumi Nr. 187 “Zemkopības ministrijas nolikums” 1.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Nekustamais īpašums (nekustamā īpašuma kadastra nr. 3242 008 0188) – zemes vienība (zemes vienības kadastra apzīmējums 3242 008 0082) 0,9409 ha platībā - “Austrumkalni”, Aiviekstes pagasts, Pļaviņu novads (turpmāk – īpašums), ir ierakstīts zemesgrāmatā uz valsts vārda Ekonomikas ministrijas personā. Īpašuma sastāvā ietilpstošā zemes vienība ar kadastra apzīmējumu 3242 008 0082 saglabāta valsts īpašumā un nodota Ekonomikas ministrijas valdījumā ar Ministru kabineta 2010.gada 31.maija rīkojuma Nr.297 "Par zemes vienību piederību vai piekritību valstij un nostiprināšanu zemesgrāmatā uz valsts vārda attiecīgās ministrijas vai valsts akciju sabiedrības "Privatizācijas aģentūra" personā" (turpmāk - rīkojums) 10. punktu un rīkojuma 10. pielikuma 977. punktu, pamatojoties uz likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8.panta 41 daļu, bet saskaņā ar akciju sabiedrības “Latvenergo” 2020. gada 6. marta vēstulē Nr. 01VD00-11/443 norādīto informāciju vairs nav nepieciešama valsts komercdarbības veikšanai. Atbilstoši Valsts zemes dienesta kadastra informācijai zemes vienības ar kadastra apzīmējumu 3242 008 0082 platība ir 0.9409 ha, no kuriem 0.6288 ha aizņem mežs, bet 0.3121 ha – krūmājs. Saskaņā ar Ministru kabineta 2019. gada 30. aprīļa noteikumiem Nr. 187 “Zemkopības ministrijas nolikums” Zemkopības ministrija ir vadošā valsts pārvaldes iestāde meža nozarē un tās funkcijās ietilpst meža resursu ilgtspējīga apsaimniekošana un meža zemes resursu pārvaldīšana. Meža likuma 44.panta pirmā un otrā daļa nosaka, ka valsts meža zeme ir meža zeme, kura pieder vai piekrīt valstij, un tā ierakstāma zemesgrāmatā uz valsts vārda likumā noteiktajā kārtībā. Likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta ceturtā daļa nosaka, ka uz valsts vārda Zemkopības ministrijas personā zemesgrāmatās tiek ierakstīta valstij piederošā meža zeme. Atbilstoši Meža likuma 4.panta otrajai daļai akciju sabiedrība „Latvijas valsts meži” nodibināta valsts meža īpašuma pārvaldīšanai un apsaimniekošanai un tā nodrošina valstij piekrītošās un valsts īpašumā esošās uz valsts vārda Zemkopības ministrijas personā zemesgrāmatā ierakstītās meža zemes apsaimniekošanu un aizsardzību. Saskaņā ar Zemkopības ministrijas 2020. gada 30. marta vēstulē Nr. 3.4-2e/656/2020 un akciju sabiedrības “Latvijas valsts meži” 2020. gada 26. marta vēstulē Nr. 4.1-2\_02q1\_101\_20\_206 sniegto informāciju īpašuma pārņemšana valsts meža īpašuma pārvaldīšanas un apsaimniekošanas funkcijas nodrošināšanai ir uzskatāma par lietderīgu. Īpašumam zemesgrāmatu nodalījumā Nr. 100000562097 ir reģistrēts apgrūtinājums - ekspluatācijas aizsargjoslas teritorija gar elektrisko tīklu gaisvadu līniju ārpus pilsētām un ciemiem ar nominālo spriegumu līdz 20 kilovoltiem 0,2468 ha platībā. Īpašuma valdītāja maiņas gadījumā zemesgrāmatās ierakstītie apgrūtinājumu nerada papildu ietekmi uz īpašuma iespējamo izmantošanu. Zemkopības ministrijai, izmantojot īpašumu, būs saistoša Aizsargjoslu likumā noteiktā kārtība atbilstoši aizsargjoslas veidam. Īpašumam nav spēkā esošu nomas līgumu un nav uzsākti tiesvedības procesi. |
| 3. | Projekta izstrādē iesaistītās institūcijas un publiskas personas kapitālsabiedrības | Ekonomikas ministrija, Zemkopības ministrija, AS “Latvenergo” un AS „Latvijas valsts meži”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Ar projektu netiek mainīts normatīvais regulējums, kā arī tas neparedz ieviest jaunas politiskās iniciatīvas, līdz ar to sabiedrības līdzdalība un komunikācijas aktivitātes projekta izstrādē netika organizētas (Ministru kabineta 2009. gada 25. augusta noteikumu Nr.970 “Sabiedrības līdzdalības kārtība attīstības plānošanas procesā” 5. punkts.). Vienlaikus norādāms, ka projekts un tā anotācija pēc izsludināšanas valsts sekretāru sanāksmē būs publiski pieejami Ministru kabineta tīmekļa vietnē: tap.mk.gov.lv, kur ar tiem varēs iepazīties jebkurš interesents. |
| 2. | Sabiedrības līdzdalība projekta izstrādē |  Projekta būtība skar Ministru kabineta kompetenci lemt par rīcību ar valsts nekustamo īpašumu. Projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti |  Projekts šo jomu neskar. |
| 4. | Cita informācija |  Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Zemkopības ministrija, AS “Latvenergo” un AS „Latvijas valsts meži”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

|  |  |
| --- | --- |
| **Iesniedzējs:****Ekonomikas ministrs****Vīza:****Valsts sekretāra pienākumu izpildītājs,****Valsts sekretāra vietnieks** | **J. Vitenbergs****E. Valantis** |

Mālnieks 67013047

Girts.Malnieks@em.gov.lv